wickkiey/tamil-wikipedia-markdown huggingface dataset:
# சிறந்த கதாசிரியருக்கான தமிழக அரசு திரைப்பட விருது

**சிறந்த கதாசிரியருக்கான தமிழக அரசு திரைப்பட விருது** (*Tamil Nadu State Film Award for Best Storywriter*) தமிழ்நாடு அரசால் ஆண்டுதோறும் தமிழ்த் திரைப்படங்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.  

## விருது பெற்றோர்
;குறிப்பு  
| அட்டவணைக் குறிப்பு |
| --- |
| } |

| விருதுபெற்றவர்களும் திரைப்படங்களும் |  |
| --- | --- |
| ஏ. சி. திருலோகச்சந்தர் | *இரு மலர்கள்* |
| கொத்தமங்கலம் சுப்பு | *தில்லானா மோகனாம்பாள்* |
| பாலமுருகன் | *துணைவன்* |
| பூவண்ணன் | *நம்ம குழந்தைகள்* |
| 1971 | விருது வழங்கப்படவில்லை |
| 1972 | விருது வழங்கப்படவில்லை |
| 1973 | விருது வழங்கப்படவில்லை |
| 1974 | விருது வழங்கப்படவில்லை |
| 1975 | விருது வழங்கப்படவில்லை |
| 1976 | விருது வழங்கப்படவில்லை |
| குகநாதன் | *மதுர கீதம்* |
| ஜெயகாந்தன் | *கருணை உள்ளம்* |
| ஜெகதீசன் | *திசை மாறிய பறவைகள்* |
| எம். ஏ. அப்பாசு | *சூரவல்லி* |
| மணிவண்ணன் | *அலைகள் ஓய்வதில்லை* |
| அருண் மொழி | *ஏழாவது மனிதன்* |
| 1983 | விருது வழங்கப்படவில்லை |
| 1984 | விருது வழங்கப்படவில்லை |
| 1985 | விருது வழங்கப்படவில்லை |
| 1986 | விருது வழங்கப்படவில்லை |
| 1987 | விருது வழங்கப்படவில்லை |
| ஆர். பி. விஷ்வம் | *சிகப்பு தாலி* |
| இராதாகிருஷ்ணன் பார்த்திபன் | *புதிய பாதை (1989 திரைப்படம்)* |
| விசு | *வரவு நல்ல உறவு* |
| ஈரோடு சௌந்தர் | *சேரன் பாண்டியன்* |
| கைலாசம் பாலசந்தர் | *வானமே எல்லை* |
| சுஜாதா உதயகுமார் | *பொன்னுமணி*,
*எஜமான்* |
| ஈரோடு சௌந்தர் | *நாட்டாமை (திரைப்படம்)* |
| பாக்யராஜ் | *தாய்க்குலமே தாய்க்குலமே* |
| களஞ்சியம் | *பூமணி* |
| 1997 | விருது வழங்கப்படவில்லை |
| விக்ரமன் | *உன்னிடத்தில் என்னை கொடுத்தேன்* |
| இராஜகுமாரன் | *நீ வருவாய் என* |
| மனோஜ் குமார் | *வானத்தைப் போல* |
| சாரா அபு பக்கர் | *ஜமீலா* |
| சுசி கணேசன் | *5 ஸ்டார்* |
| சமுத்திரக்கனி | *உன்னை சரணடைந்தேன்* |
| ஹரிராம் | *சதுரங்கம்* |
| பேரரசு | *திருப்பதி* |
| வசந்த் | *சத்தம் போடாதே* |
| தமிழ்செல்வன் | *பொக்கிஷம்* |
| சற்குணம் | *தனி ஒருவன்* |
# வினைல்டைபீனைல்பாசுபீன்


**வினைல்டைபீனைல்பாசுபீன்** (*Vinyldiphenylphosphine*) என்பது (C6H5)2PCH=CH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமபாசுபரசு சேர்மமாகும். நிறமற்ற இச்சேர்மம் காற்று உணரி திண்மமாகும். ஒருங்கிணைவு வேதியியலில் பயன்படும் ஈந்தணைவிகளை தயாரிக்க உதவும் முன்னோடிச் சேர்மமாகவும் ஒத்தவரிசை வினையூக்க வினைகளிலும் இச்சேர்மம் பயன்படுகிறது. குளோரோபீனைல் பாசுபீனுடன் வினைல்கிரிக்கனார்டு வினையாக்கிகளை சேர்த்து சூடுபடுத்தி இதைத் தயாரிக்கலாம்  
.
# முப்பெரும் தேவியர்கள்

**முப்பெரும் தேவியர்** என்பது இந்து சமயத்தில் மூன்று பெண் கடவுள்களைக் குறிப்பதாகும். இது திருமூர்த்திகளுக்கு இணையான பெண் வடிவம் ஆகும். இந்து மதத்தில் முப்பெரும் தேவியர் சரஸ்வதி, லட்சுமி, பார்வதி ஆவர். இவர்களை *கலைமகள்/இயன்மகள்/சொன்மகள்*, *அலைமகள்/திருமகள்/மலர்மகள்*, *மலைமகள்/உமையவள்/இகன்மகள்* என்றும் தமிழில் கூறுவதுண்டு. சாக்தம் சமயத்தில் யோகமயா எனும் கடவுளின் வேறு வடிவங்கள் தான் முப்பெரும் தேவியர். ஆதி பராசக்தி, தேவி என்றும் யோகமயாவை அழைப்பர். வரைந்த லட்சுமி தேவி]]  

## நவராத்திரி
புரட்டாசி மாதத்தில் கடைப்பிடிக்கப்படும் விழாக்களில் நவராத்திரிக்கு தனி இடம் உண்டு. ஒன்பது நாட்கள் விழாவான இதில் மும்பெரும் தேவிகளான சரஸ்வதி, லட்சுமி, பார்வதி ஆகியோர் முதன்மை படுத்தப்படுகின்றனர். வளர்பிறை பிரதமை திதியில் இருந்து நவமி திதி வரை ஒன்பது நாட்கள் நடைபெறும் நவராத்திரி விழாவில் முதல் மூன்று நாட்கள் துர்க்கை (பார்வதி) வழிபாடு. இடை மூன்று நாட்கள் லட்சுமி வழிபாடு. கடைசி மூன்று நாட்கள் சரஸ்வதி வழிபாடு. முப்பெரும் தேவிகள் முக்கியத்துவம் பெறும் விழாவாக இந்த நவராத்திரி விழா உள்ளது.  
## திருமூர்த்திகளின் பெண் வடிவம்
ஆண் கடவுளை மையமாக கொண்ட இந்து புராணத்தில் முப்பெரும் தேவியரைத் திருமூர்த்திகளின் மனைவியராகவும், துணை தெய்வங்களாகவும் குறிப்பிட்டுள்ளனர். ஆனால், சக்திதர்மத்தில் அவர்களுக்கு முக்கியப் பங்கு கொடுக்கப்பட்டுள்ளது. சரஸ்வதி படைக்கும் கடவுளாகவும், லட்சுமி காக்கும் கடவுளாகவும், பார்வதி (காளி) அழிக்கும் கடவுளாகவும், தேவியரின் துணை தெய்வங்களாக திருமூர்த்திகளையும் குறிப்பிட்டுள்ளனர்.  

- சரஸ்வதி இசை, கலையின் கடவுள். பிரம்மாவின் துணைவியான சரஸ்வதி அண்ட உணர்வு மற்றும் அண்ட அறிவு ஆவார்.
- லட்சுமி செல்வம், செழிப்பு மற்றும் பொருள்களின் கடவுள். விஷ்ணுவின் மனைவி. லட்சுமி வெறும் பொருள் செல்வத்தை மட்டும் குறிக்கவில்லை, மகிமை, சிறப்பு, மகிழ்ச்சி, பெருமை, உயர்வு ஆகியவற்றையும் குறிக்கிறார்.
- பார்வதி, அல்லது காளி, தேவி, சக்தி, அழகு, காதல், மற்றும் ஆன்மீகத்தை குறிக்கும் கடவுள். சிவனின் மனைவி. அவர் ஒரு நேரடி ஆதி பராசக்தி அவதாரம். வரைந்த பார்வதி தேவி |alt=]]

## கோயில்களில்
திருநாகேஸ்வரம் நாகநாதசுவாமி கோயிலில் ஒரே சன்னதியில் பார்வதி (கிரிகுஜாம்பிகை), லட்சுமி, சரஸ்வதி ஆகிய முத்தேவியரும் காட்சி தருகின்றார்கள்.  

## மற்ற நாடுகளில்
பௌத்த மதம் மற்றும் சிங்க்ரெடிசம் வழியாக ஜப்பனீஸ் சின்த்தோ தெய்வங்களுடன், முப்பெரும் தேவியர் ஜப்பானீய புராணங்களில் பெண் தெய்வங்கள் Benzaitennyo 弁財天女 (சரஸ்வதி), Kisshoutennyo 吉祥天女 (லக்ஷ்மி), மற்றும் Daikokutennyo 大黒天女 (காளி) ஆக இடம் பெற்றனர்.
# டிரைசைக்ளோயெக்சைல்பாசுபீன்



**டிரைசைக்ளோயெக்சைல்பாசுபீன்** (*Tricyclohexylphosphine*) என்பது P(C<sub>6</sub>H<sub>11</sub>)<sub>3</sub>. என்ற மூலக்கூற்று வாய்ப்பாட்டால் விவரிக்கப்படும் கரிமச் சேர்மமாகும். மூவிணைய பாசுபீனாக வகைப்படுத்தப்படும் இச்சேர்மம் பொதுவாக கரிம உலோக வேதியியலில் ஒரு ஈந்தணைவியாகப் பயன்படுகிறது. பயன்பாட்டிற்காக PCy3,என்ற சுருக்கப்பெயரால் இது அழைக்கப்படுகிறது. இங்குள்ள Cy சைக்ளோயெக்சைல் தொகுதியைக் குறிக்கிறது. உயர் காரத்தன்மை (pKa = 9.7) மற்றும் பெரிய ஈந்தணைவி கூம்புக் கோணம் (170°) ஆகிய பண்புகளால் இச்சேர்மம் அடையாளப்படுத்தப்படுகிறது.  

நோபல் பரிசு வென்ற கிரப்சு வினையூக்கியும் ஒத்தவரிசை ஐதரசனேற்ற வினையூக்கியான கிராப்ட்ரீ வினையூக்கியும் P(Cy)3 ஈந்தணைவிகளைப் பெற்றுள்ள முக்கியமான அணைவுச் சேர்மங்களாகும்.
# இராஜகுமாரன் (இயக்குநர்)



**இராஜகுமாரன்** (*Rajakumaran (director*)) என்பவர் இந்திய திரைப்பட இயக்குநரும், நடிகரும் ஆவார். இவர் நடிகை தேவயானியை 2001ல் திருமணம் செய்து கொண்டார். இவர் இயக்கிய பல படங்களில் தேவயானி கதாநாயகியாக நடித்துள்ளார்.  

நீ வருவாய் என என்ற திரைப்படத்தில் இயக்குநர் விக்ரமன் அவர்களின் துணை இயக்குநராக ராஜமாரன் பணியாற்றினார். சிறந்த கதாசிரியருக்கான தமிழக அரசு திரைப்பட விருது இராஜகுமாரனுக்கு கிடைத்தது.  

திருத்தணி முருகன் கோயில் ஏப்ரல் 2001ல் தேவயானி மற்றும் இராஜகுமாரனுக்கு திருமணம் நடந்தது. படபிடிப்பின் போது இருவரும் காதலித்தாக கூறப்பட்டது. இவர்களுக்கு இனியா மற்றும் பிரியங்கா என்ற குழந்தைகள் உள்ளனர்.  

## திரைப்படத்துறை

### இயக்குநராக
| **ஆண்டு** | **படம்** | **கதாப்பாத்திரம்** | **குறிப்பு** |
| --- | --- | --- | --- |
| 1999 | *நீ வருவாய் என* | இராதாகிருஷ்ணன் பார்த்திபன், தேவயானி, அஜித் குமார் | சிறந்த கதாசிரியருக்கான தமிழக அரசு திரைப்பட விருது |
| 2001 | *விண்ணுக்கும் மண்ணுக்கும்* | விக்ரம், தேவயானி, சரத்குமார் |  |
| 2003 | *காதலுடன்* | முரளி, தேவயானி, அப்பாஸ் | சிறந்த குடும்ப திரைப்படத்திற்கான தமிழ்நாடு மாநில திரைப்பட விருது |
| 2004 | *சிவராம்* | சாய்குமார், தேவயானி, ராமி ரெட்டி |  |
| 2013 | *திருமதி தமிழ்* | இராஜகுமாரன், தேவயானி |  |

### நடிகராக
| **ஆண்டு** | **படம்** | **கதாப்பாத்திரம்** | **குறிப்பு** |
| --- | --- | --- | --- |
| 1996 | *பூவே உனக்காக* |  |  |
| 1997 | *சூரிய வம்சம்* | பேருந்து பயணர் |  |
| 2013 | *திருமதி தமிழ்* | தமிழ் |  |
| 2014 | *வல்லவனுக்கு புல்லும் ஆயுதம்* | ராஜ் |  |
| 2017 | *கடுகு* | பாண்டி | } |
# வாய்மையே வெல்லும் (திரைப்படம்)



***வாய்மையே வெல்லும்*** என்பது 1997 இல் வெளியான குற்றவியல் சார்ந்த தமிழ் திரைப்படமாகும். இத்திரைப்படத்தை பி. வாசு இயக்கியிருந்தார். இத்திரைப்படத்தில் முன்னணி கதாபாத்திரங்களில் பார்த்தீபன், ரக்சனா பானர்ஜீ ஆகியோர் நடித்திருந்தனர். எஸ். ஆர். பாலாஜி இத்திரைப்படத்தை இயக்கியிருந்தார். தேவா இத்திரைப்படத்திற்கு இசையமைத்திருந்தார். பிப்ரவரி 14, 1997 இல் வெளியிடப்பட்டது.  

## கதைச்சுருக்கம்.
குறிப்பிட்ட காலத்திற்கு முன்பு பெருமாளின் மனைவி பிரசவத்தின் போது உயிரிழக்க பெருமாளோ குழந்தை பிறந்த துரதிஷ்டத்தினால் தான் தனது மனைவி இறந்தாள் என எண்ணுகிறான். பின்னர் பெருமாள் சரஸ்வதியை (வெண்ணிற ஆடை நிர்மலா) இரண்டாவதாக திருமணம் செய்கிறார். சரஸ்வதி பெருமாளின் மகனை தனது மகன் போல வளர்த்து வந்தார். ஆனால் பெருமாளோ ஒன்றும் அறியாத அப்பையனை சிறைச்சாலைக்கு அனுப்பினார்.  

ராஜா (பார்த்தீபன்) ரிக்சாகாரனாகவும் அநியாயத்தை தட்டி கேட்கும் ரௌடியாகவும் மாறியிருந்தான். இதனால் அடிக்கடி சிறைச்சாலைக்கும் போய்வந்தான். மாரி (ஜோனன்) ஒரு பணக்கார வியாபாரியாகவும் இருந்தார். அவரின் அடியாளான காசி (மஜித்) பிள்ளைகளை கடத்தி அவர்களின் பெற்றோர்களிடம் இருந்து பணம் பறித்தான். ஓர் ஊடகவியலாளர் ராஜாவை பயன்படுத்தி தனது பிள்ளையை கடத்தல் காரர்களிடம் இருந்து பெற்றார். அதன்பின்னர் ராஜா பெருமாள், மாரி, காசி ஆகியோருக்கு எதிராக செயற்படுவது கதையின் இறுதி அம்சமாக அமைகிறது.  

## நடிகர்கள்
- பார்த்தீபன்- ராஜா (எமதர்ம ராஜா)
- ராச்சனா பானர்ஜி- மீனா
- ராஜன் பி. தேவ்- பெருமாள்
- விசு
- ராதா ரவி- ராஜேந்திரன்
- ஜனகராஜ்- மைக்கேல்
- வெண்ணிற ஆடை நிர்மலா- சரஸ்வதி
- மத்தியூ சாமரப்பள்ளி- முதலாவது வைத்தியர்
- ஜோஜன்- மாரி
- மஜித்- காசி
- ஹேமந்த் ராவன்- சிவராம்
- மோகன் வீ. ராம்-மோகன் ராம்
- பிரதாபஞ்சதந்திரன்
- விஜய் கிருஷ்ணராஜ்
- சச்சு
- மாஸ்டர் மகேந்திரன்-ராஜா (இளமையில்)
- பாண்டு
- மயில்சாமி-மயில்சாமி
- செல்லதுரை
- குள்ளமணி
- ஜோதி மீனா
- ஜோதி லக்ஷ்மி
- ரீ. கே. ராஜேஸ்வரி

## இசை
இத்திரைப்படத்திற்கு தேவா இசையமைத்துள்ளார். 1997 ல் இசை வெளியிடப்பட்டுள்ளது. பாடல்வரிகளை வாலி எழுதியுள்ளார்.
# அஞ்சா பார்சன்



**அஞ்சா சோபியா டெஸ் பார்சன்** (Anja Pärson) (பிறப்பு ஏப்ரல் 25,1981) சுவீடன் நாட்டைச் சேர்ந்த மலைச்சரிவு பனிச்சறுக்கு விளையாட்டு வீராங்கனை. இவர் ஒலிம்பிக் போட்டிகளில் பங்கேற்று தங்கப்பதக்கம் வென்றவர். இவர் எஃப். ஐ. எஸ். உலக மலைச்சரிவு பனிச்சறுக்கு விளையாட்டுப் போட்டியில் பங்கேற்று ஏழு முறை தங்கப்பதக்கம் வென்றுள்ளார். மேலும் உலகக் கோப்பை மலைச்சரிவு பனிச்சறுக்கு போட்டியில் இரண்டு முறை வெற்றி பெற்றார். இவர் மொத்தமாக 42 உலகக் கோப்பை பந்தயங்களில் வென்றுள்ளார்."  

## வாழ்க்கைக் குறிப்பு
பார்சன் சுவீடன் நாட்டிலுள்ள 'டாமபை' என்னும் ஊரில் பிறந்தார். இவர் அங்குள்ள சமி என்ற இனத்தைச் சேர்ந்தவர். இவர் தனது சகோதரி ஃப்ரிடா மூலம் இவ் விளையாட்டிற்கு அறிமுகமானார். தற்போது இவருடைய சகோதரி இவர்களின் தந்தை ஆன்டெர்ஸ் மூலமாக பயிற்சி மேற்கொண்டு வருகிறார். 1988ம் ஆண்டு மார்ச்சு மாதம் 15ம் தேதி நடைபெற்ற மலைச்சறுக்கு பனிச்சறுக்கு உலககோப்பை பந்தயம் தான் பார்சன் பங்குபெற்ற முதல் போட்டி ஆகும். இதன் இறுதிச் சுற்று சுவிட்சர்லாந்திலுள்ள கிரான்ஸ்-மன்டனா என்னும் இடத்தில் நடைபெற்றது. இது பெரிய பனிச்சறுக்கு போட்டி எனப்படுகிறது. இதற்கு *நியூ ஜூனியர் வோர்ல்ட் சாம்பியன்ஷிப்* மூலம் தகுதி பெற்று இப் பந்தயத்தில் கடைசி இடமான 25வது இடத்தைப் பிடித்தார்.  

இவர் தனது 17ம் வயதில் கலிஃபோர்னியாவிலுள்ள மம்மூத் மலையில் நடைபெற்ற (1999 ஆல்பைன் பனிச்சறுக்கு உலகக்கோப்பை / திசம்பர் 1998) போட்டியில் முதல் தடவையாக வெற்றி பெற்றார். ஆஸ்திரியா நாட்டில் உள்ள செயின்ட் ஆன்டன் என்னும் இடத்தில் நடைபெற்ற மலைச்சறுக்கு பனிச்சறுக்கு உலகக்கோப்பை (2001) விளையாட்டில் பங்குபெற்று முதல் தங்கப்பதக்கத்தை வென்றார்.  
இவர் வெள்ளி மற்றும் வெண்கலப் பதக்கங்களை 2002ம் வருடம் நடைபெற்ற போட்டிகளில் வென்றுள்ளார். மேலும் தங்கம் மற்றும் இரண்டு வெண்கல பதக்கங்களை 2006ம் ஆண்டு நடைபெற்ற குளிர்கால ஒலிம்பிக் போட்டிகளில் வென்றார்.  

பார்சன், 2004 மற்றும் 2005ம் ஆண்டு நடபெற்ற ஆல்பைன் பனிச்சறுக்கு உலகக்கோப்பை போட்டியில் ஒட்டுமொத்தமாக வெற்றி பெற்றார். 2005ம் ஆண்டு நடைபெற்ற போட்டி மிக கடினமாக இருந்தது. இவருடன் போட்டியிட்ட *ஜெனிகா கோஸ்டெலிக்கை* 3 புள்ளிகள் வித்தியாசத்தில் அந்த வெற்றி வாய்ப்பை அடைந்தார். இத்தாலியிலுள்ள செசனா சான் சிகாரியோவில் நடைபெற்ற ஒலிம்பிக் போட்டிகளுக்கு முன்னால் நடைபெற்ற போட்டிகளில் தனது முதல் "சூப்பர் - ஜி" பட்டத்தையும், டெளவுன்ஹில் பனிச்சறுக்கு போட்டியிலும் வெற்றி பெற்றார். இவர் மொத்தமாக 42 உலகக் கோப்பை போட்டிகளில் ஐந்து பிரிவுகளில் பங்கேற்று வெற்றி பெற்றுள்ளார்.
# காதலுடன்



***காதலுடன்*** என்பது 2003 ல் வெளிவந்த இந்திய தமிழ் காதல் திரைப்படம் ஆகும். இதனை இராஜகுமாரன் இயக்கியிருந்தார். அவருடைய மனைவி தேவயானி தயாரித்திருந்தார்.  

இத்திரைப்படத்தில் தேவயானி, அப்பாஸ் முக்கிய வேடத்தில் நடித்திருந்தனர். இத்திரைப்படம் பிப்ரவரி 14 2003 காதலர் தினம் அன்று வெளியானது  

## நடிகர்கள்
- முரளி - கல்யாண்
- தேவயானி - கவிதா
- அப்பாஸ் - துரை
- ரமேஷ் கண்ணா - ரமேஷ்
- டி. எஸ். இராகவேந்திரா - மாணிக்கவாசகர்
- ராதாரவி - துரையின் தந்தை
- வினு சக்ரவர்த்தி - பண்ணையார்
- வையாபுரி (நடிகர்) - திருமண தரகர்
- கருணாஸ் - துரை
- மணிவண்ணன் -
- சத்தியப்பிரியா - கல்யான் தாய்
- ஆனந்த் ராஜ் (நடிகர்) கெரவத் தோற்றம்
- மதன் பாப் - கௌரவத் தோற்றம்

இப்படத்திற்கு இசை எஸ். ஏ. ராஜ்குமார். காளிதாசன், கலைக்குமார் ஆகியோர் பாடல்களை எழுதியுள்ளனர்  

## ஆதாரங்கள்
# டி. எஸ். இராகவேந்திரா


**டி. எஸ். ராகவேந்திரா** (*T. S. Raghavendra*, இறப்பு: சனவரி 30, 2020) என்பவர் தமிழ் நடிகரும், பாடகரும், இசையமைப்பாளரும் ஆவார். இவர் வைதேகி காத்திருந்தாள் படத்தில் நடிகை ரேவதியின் தந்தையாக நடித்துப் புகழ் பெற்றார்.  

உயிர், படிக்காத பாடம், யாக சாலை ஆகிய படங்களுக்கு இசையமைத்துள்ளார். இவர் பின்னணிப் பாடகியான சுலோச்சனா என்பவரைத் திருமணம் செய்து கொண்டார். இவர்களுக்கு மகள்கள் உள்ளனர்.  

## திரைப்படத்துறை
### நடிகராக

| **ஆண்டு** | **படம்** | **கதாபாத்திரம்** | **குறிப்பு** |
| --- | --- | --- | --- |
| 1984 | *வைதேகி காத்திருந்தாள்* |  |  |
| 1985 | *சிந்து பைரவி* |  |  |
| 1986 | *விக்ரம்* |  |  |
| 1987 | *சின்னத்தம்பி* |  |  |
| 1988 | *அண்ணாநகர் முதல் தெரு* |  |  |
| 1988 | *சொல்ல துடிக்குது மனசு* |  |  |
| 1989 | *தர்மம் வெல்லும்* |  |  |
| 1989 | *வாய் கொழுப்பு* |  |  |
| 1991 | *கற்பூர முல்லை* |  |  |
| 1991 | *என்றெ சூர்யபுத்ரிக்கு* |  |  |
| 1996 | *வாழ்க ஜனநாயகம்* |  |  |
| 1998 | *அரிச்சந்திரா* |  |  |
| 1999 | *நீ வருவாய் என* |  |  |
| 2000 | *இளையவன்* |  |  |
| 2003 | *காதலுடன்* | } |  |

### இசையமைப்பாளராக

| **ஆண்டு** | **படம்** | **கதாபாத்திரம்** | **குறிப்பு** |
| --- | --- | --- | --- |
| 1980 | *யாகசாலை* |  |  |
| *உயிர்* |  |  |  |
| 1986 | *படிக்காதப் பாடம்* |  |  |
# வாய்க் கொழுப்பு



***வாய்க்கொழுப்பு*** என்பது 1989 ல் இயக்குநர் முக்தா சீனிவாசன் எழுதி இயக்கிய தமிழ்த் திரைப்படங்களில் ஒன்றாகும். இதில் பாண்டியராஜன், கௌதமி, சனகராஜ் மற்றும் எஸ். எஸ். சந்திரன் முக்கிய வேடங்களில் நடித்திருந்தனர். சந்திரபோஸ் இசையமைத்திருந்தார்.  

## நடிகர்கள்
- பாண்டியராஜன்
- கௌதமி
- சனகராஜ்
- லிவிங்ஸ்டன்
- எஸ். எஸ். சந்திரன்
- ஜெய்கணேஷ்
- டி. எஸ். இராகவேந்திரா
- மனோரமா
- வடிவுக்கரசி
- வேதவதி
- டிஸ்கோ சாந்தி

## ஆதாரங்கள்
# தையல்காரன் (திரைப்படம்)


***தையல்காரன்*** (*Thaiyalkaran*) 1991 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தை எஸ். பி. முத்துராமன் இயக்கியுள்ளார். திரைப்படத்தின் முன்னணி கதாபாத்திரங்களில் பார்த்திபன், ஐஸ்வர்யா, சாய்குமார் புடிபேடி, ஸ்ரீஜா, சார்மலி, முரளி குமார், சொக்கலிங்க பாகவதர், வாசு விக்ரம், டப்பிங் ஜானகி, கணேஷ்கர் ஆகியோர் நடித்துள்ளனர். இத்திரைப்படத்தை எஸ். தாணு தயாரித்தார். இத்திரைப்படத்திற்கு  எஸ். பி. பாலசுப்பிரமணியம் இசையமைத்துள்ளார். திரைப்படம் 1991 சனவரி 14 அன்று வெளியிடப்பட்டுள்ளது.  

## கதைச்சுருக்கம்
பாண்டியன் (பார்த்தீபன்) ஏழை தையல்காரர். அவர் பயமற்ற தைரியமானவர். அவர் வாழும் ஊரில் கிராமமக்கள் அவரது தையரியத்தை பாராட்டினர். அக்கிராமத்தில் உள்ள காவேரி (ஐஸ்வர்யா) அவரை காதலித்தார். காவேரி ஜெயபாலின் (சசிகுமார் புடிபேடி) சகோதரி ஆவார். ஜெயபால் வசதியான ரௌடி. ஜெயபால் ஒரு மீன் சந்தையையே தனது கட்டுப்பாட்டில் வைத்திருந்தார்.  

பிறகு, பாண்டியன் பலருக்கு உதவினார். ஒரு பெண்ணை அவரின் குடிகார கணவனிடம் இருந்தும், பிறகு பாண்டியன் முன்னர் பிரபல பாடகராக இருந்து தற்போது வறுமையில் வாடும் சொக்கலிங்க பாகவதர் (சொக்கலிங்க பாகவதர்), விபச்சாரத்திற்காக கடத்தப்பட்ட ஓர் இளம்பெண்ணான லக்ஷ்மி (சர்மிளா), வேலையற்ற போதைப்பொருளிற்கு அடிமையான வாலிபன் ஆகியோர் பாண்டியனால் காப்பாற்றபட்டவர்களாவர். இவர்களை தன் வீட்டிலே தங்கவைத்ததுடன் அவர்களை காப்பாற்ற இரவு பகலாக உழைத்தார். இதன்பிறகு என்ன நடக்கிறது என்பது மீதிக்கதை.  

## நடிகர்கள்
- இரா. பார்த்திபன்- பாண்டியன்
- ஐஸ்வர்யா - காவேரி
- பி. சாய் குமார் - ஜெயபால்
- ஸ்ரீஜி - ஓமனா
- சர்மிளா - லட்சுமி
- முரளிகுமார் - ஆய்வாளர் சுகுமார்
- சொக்கலிங்க பாகவதர் - சொக்கலிங்க பாகவதர்
- வாசு விக்ரம்- கோபி
- டப்பிங் ஜானகி
- கணேஷ்கர்- கஜா
- தியாகு
- எம். ஆர். கிருஷ்ணமூர்த்தி- நாயர்
- மனோகர்
- சூர்யகாந்
- சாவித்ரி
- அனுஷ்யா
- ஹேமா
- அஜய் ரத்னம்- (சிறப்புத் தோற்றம் )

## இசை
இத்திரைப்படத்திற்கு எஸ். பி. பாலசுப்பிரமணியம் இசையமைத்துள்ளார். 1991 ல் இசை வெளியிடப்பட்டுள்ளது. இத்திரைப்படத்தில்  உள்ள 5 பாடல்களையும் வாலி எழுதியுள்ளார்.  
| 1 | "அப்பாடி பப்பாளி" | எஸ். பி. பாலசுப்பிரமணியம், எஸ். ஜானகி | 4:41 |  |
| --- | --- | --- | --- | --- |
| 2 | "ஒத்தையா நான்" | எஸ். பி. பாலசுப்பிரமணியம், எஸ். பி. சைலஜா, சொக்கலிங்க பாகவதர், ஜி. பிரபு | 4:50 |  |
| 3 | "மை மை கண்மை" | எஸ். பி. பாலசுப்பிரமணியம், கே. எஸ். சித்ரா | 4:37 |  |
| 4 | "அடிச்சேன் தவிலு" | எஸ். பி. பாலசுப்பிரமணியம் | 5:06 |  |
| 5 | "உலகம் ஒரு வாடகை" | எஸ். பி. பாலசுப்பிரமணியம் | 4:49 | } |
# முகிலன்


**முகிலன்** என்பவர் தேனி மாவட்டத்தைச் சேர்ந்த ஓவியராவார். சமூக, அரசியல் பிரச்னைகளை ஓவியமாக வரைகிறார். இடதுசாரி அரசியல் இதழ்கள், வினவு இணையதளம் ஆகியவற்றில் இவரது ஓவியங்கள் இடம்பெற்றுள்ளன.  

சனவரி 19-20 ஆம் தேதிகளில் லயோலா கல்லூரியில் வீதி விருது என்ற நிகழ்ச்சி நடைபெற்றது. அதில் கருத்துரிமை ஓவியங்கள் எனும் தலைப்பில் முகிலனின் ஓவியங்கள் காட்சிக்கு வைக்கப்பட்டன.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்

## ஆதாரங்கள்
# டை ஐசோபுரோப்பைல்பாசுபைட்டு


**டை ஐசோபுரோப்பைல்பாசுபைட்டு** (*Diisopropylphosphite*) என்பது (i-PrO)2P(O)H (i-Pr = CH(CH3)2) என்ற வேதியியல் வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். நிறமற்ற பாகுநிலை நீர்மமான இச்சேர்மத்தின் கட்டமைப்பு நான்முகி வடிவம் கொண்டதாகும். பாசுபரசு டிரைகுளோரைடுடன் ஐசோபுரோப்பனால் சேர்த்து வினைபுரியச் செய்தால் இச்சேர்மத்தை தயாரிக்க இயலும்
# காலமெல்லாம் காதல் வாழ்க



*** காலமெல்லாம் காதல் வாழ்க*** (Kaalamellam kathal vazha) 1997-இல் சிவசக்தி பாண்டியன் தயாரிப்பிலும், ஆர். பாலு இயக்கத்திலும் வெளிவந்த இந்தியத் தமிழ்த் திரைப்படமாகும். இந்தக் காதல் திரைப்படத்தில் முரளி கதாநாயகனாக நடிக்க அறிமுக நாயகி கெளசல்யா நாயகியாக உடன் நடித்துள்ளார். மேலும் ஜெமினி கணேசன், மணிவண்ணன், சார்லி, விவேக் ஆகியோரும் உடன் நடித்திருந்தனர். இப்படம் 275 நாள்களுக்கு மேல் வெற்றிகரமாக ஓடியது. இது கன்னடத்தில் இரமேஷ் அரவிந்த்.ஸ்ரீ லட்சுமி ஆகியோர் நடிப்பில் "குசலவே சேமவே " என்ற பெயரில் வெளிவந்த படத்தின் மறு ஆக்கமாகும்.  

## கதைச் சுருக்கம்

ஜீவா (முரளி) வீட்டின் தேவை அதிகமாக உள்ள நடுத்தரக் குடும்பத்தைச் சேர்ந்த ஒரு கல்லூரி மாணவன். அவன் பாடகனாகவும் உள்ளான். அவனது இசைத் திறமையைக் கண்டு கெளசல்யா என்ற பணக்கார பெண் அவன் மேல் (கெளசல்யா) மந்திரத்தால் மயங்கியவள் போல நடந்து கொள்கிறாள். அவனது திறமையை பாராட்டி அவன் தங்கியிருக்கும் விடுதிக்கு தொலைபேசியில் அவனை அழைத்து பாராட்டுகிறாள். தொலைபேசியில் பேசிய கௌசல்யாவின் குரல் அவனுக்குள் வியக்கத்தக்க வகையில் மிகத் தீவிரக் காதலாக மாறுகிறது. காதல் கொண்ட அவன் பைத்தியமாக அலைகிறான். அவளை நேரில் காண விரும்புகிறான்.  

## நடிகர்கள்
- ஜீவாவாக முரளி
- கெளசல்யாவாக கௌசல்யா
- கெளசல்யாவின் தாத்தாவாக ஜெமினி கணேசன்
- நாயராக மணிவண்ணன்
- பெருமாளாக சார்லி
- ஹரிதாஸாக விவேக்
- பிரகாஷாககரண்
- முதல்வர் வெங்கட்ராமனாகஆர். சுந்தர்ராஜன்
- துணை முதல்வர் நரசிம்மனாக வெண்ணிற ஆடை மூர்த்தி
- சஞ்சய் குஞ்சிதபாதமாக பாண்டு
- எலிசபெத்தாக கோவை சரளா
- ஜீவாவின் தந்தையாக சண்முகசுந்தரம்
- மனநல மருத்துவராக (கௌரவத் தோற்றம்) ராஜீவ்
- ஹரிஹரனாக (கௌரவத் தோற்றத்தில்) நாசர்
- ராமாவாக (கௌரவத் தோற்றம்) ராம்ஜி
- சிறப்புத் தோற்றத்தில் பி. பி. ஸ்ரீனிவாஸ்

## தயாரிப்பு
தயாரிப்பாளர் சிவசக்தி பாண்டியன் தனது முந்தைய படமான காதல் கோட்டை என்ற திரைப்படத்தில் இடம் பெற்ற பாடலின் தலைப்பைக் கொண்டு இப்படத்திற்குப் பெயர் சூட்டினார். நடிகை கெளசல்யாவிற்கு இது அறிமுகப்படமானது.  

## வெளியீடு
"இது போன்ற நகைச்சுவைத் திரைப்படத்தைப் பார்த்தே வெகுநாளாகிறது என்றும், சராசரிக்கும் மேலான நல்ல இசையையும், வெகு துல்லியமான ஒளிப்பதிவையும் இதில் நாம் காணலாம்" என இந்தோலிங்க்.காம் என்ற வலைத்தளம் விமர்சனம் செய்தது."  
"காதல் கோட்டை" (1996) அதையடுத்து "காலமெல்லாம் காதல் வாழ்க" ஆகிய படங்களின் மிகப் பெரிய வெற்றிக்குப் பின்னர் சிவசக்தி பாண்டியன்" காதலே நிம்மதி" என்ற ஒரு காதல் படத்தையே தான் மீண்டும் எடுக்கப் போவதாக கூறினார்(  

## ஒலிப்பதிவு

இசையமைப்பாளர் தேவாவின் இசை, இரசிகர்களால் பெரும் வரவேற்பைப் பெற்றது. படத்தின் பாடல்களை தேவா, பழநிபாரதி, பொன்னியின் செல்வன் ஆகியோர் எழுதியிருந்தனர்.
# வினயா பிரசாத்



**வினயா பிரசாத்** (Vinaya Prasad) இவர் கர்நாடக மாநிலத்தைப் பூர்வீகமாகக் கொண்ட நடிகையாவார். இவர் 1988 ஆம் ஆண்டு முதல் கன்னடத் திரைப்படத்தில் தனது நடிப்புத் தொழிலை தொடங்கினார். பின்னர் கன்னடம், தமிழ், தெலுங்கு மற்றும் மலையாளம் போன்ற மொழிகளில் 60 படங்களுக்கும் மேல் நடித்துள்ளார். 1993 ஆம் ஆண்டில் சிறந்த நடிகைக்கான கர்நாடக மாநில திரைப்பட விருதை வென்றுள்ளார். இவர் தற்போது மலையாள மொழி படங்களில் நடித்துவருகிறார்.  

## வாழ்க்கை
வினயா பிரசாத் கர்நாடகாவில் உடுப்பியில் பிறந்து வளர்ந்தார். அவரது கணவர் ஜோதிபிரகாஷ், ஒரு தொலைக்காட்சி இயக்குநர் ஆவார்.
# அருணி ராஜபக்ச



**அருணி மதூசா ராஜபக்ச** (சிங்களம்: අරුණි රාජපක්ෂ; ஆங்கிலம்: *Aruni Madusha Rajapaksha*, பிறப்பு 5 சனவரி 1984) இலங்கை திரைப்பட நடிகையும், மாடல் அழகியும், தொலைகாட்சித் தொகுப்பாளரும் ஆவார். 2007 ஆம் ஆண்டு இலங்கை அழகி பட்டத்தை வென்று 2008 ஆம் ஆண்டு பிரபஞ்ச அழகி அணிவகுப்பில் இலங்கையை பிரதிநிதித்துவ படுத்தி கலந்து கொண்டார். இவர் 2007ஆம் ஆண்டு சர்வதேச அழகி போட்டியிலும் பங்குபற்றி தரப்படுத்தலில் முதல் 15 இற்குள் இடம் பிடித்தார்.  

## ஆரம்பகால வாழ்க்கை
அருணி ராஜபக்ச இலங்கையில் கண்டியில் பிறந்தார். இவரின் தந்தை ஓய்வு பெற்ற காவல்துறை அதிகாரி ஆவார். அருணி கண்டியில் அமைந்துள்ள சுவர்ணமாலி மகளிர் வித்தியாலயத்தில் கல்வி கற்றார். இவர் பாடசாலை நாட்களில் போதை ஒழிப்பு செயற்றிட்டங்களில் பங்கு பற்றியுள்ளார். கலைப்பிரிவில் கல்விகான பொது சான்றிதழ் மேலிநிலைத் தேர்விற்குப் பின் தொழில் நுட்ப கல்லூரியில் சேர்ந்தார். இவர் ஆடை அலங்கார அணி வகுப்புகளில் கலந்து கொண்டமை வடிவழகு துறையில் நுழைய வழி வகுத்தது.  

## அழகுராணியாக
2004 ஆம் ஆண்டு உடரட்ட மனிக்கே பட்டத்தை வென்றார். 2005 ஆம் ஆண்டு கேப்ரி அழகுராணியாக கீரிடம் சூடினார். இதுவே அவரது வடிவழகு துறையில் கிடைத்த முதல் வெற்றியாகும்.  

2008 ஆம் ஆண்டில் பிரபஞ்ச அழகி போட்டியில் பங்குபற்றினார்.  

2007 ஆம் ஆண்டு சீனாவில் நடைபெற்ற சுற்றுலா ராணி ( Tourism Queen ) போட்டியிலும் ஜப்பானில் நடைபெற்ற சர்வதேச ராணி போட்டியிலும் பங்குபற்றினார்.  

2012 ஆம் ஆண்டு சீனாவில் நடைபெற்ற உலகின் மணப்பெண் போட்டியில் மூன்றாவது இடத்தை பிடித்தார்.  

## திரைப்பட விவரங்கள்
| 2012 | *சூப்பர் சிக்ஸ்* | செரின் | முக்கிய நடிகை |  |
| --- | --- | --- | --- | --- |
| 2015 | *மகாராஜா ஜெமுனு* | காலு மேனிக | நடிகை |  |
| 2015 | அட்ட்ரெஸ் நா (குவரி இல்லாதவர்கள்) | நதாலியா | துணை நடிகை |  |
| 2016 | *பத்தினி* | மாதவி | துணை நடிகை |  |
| 2016 | (ஒரு காதல் மெல்லிசை) அதாரனீய கதாவக் | தெவ்லி | இசை திரைப்படம் | } |

## தொகுப்பாளராக
ஹிரு தொலைகாட்சியில் ‘நிவாடுவட டிரவல் எகக்’ எனும் நிகழ்ச்சியை தொகுத்து வழங்கினார்.
# டெட்ராமெத்தில்குவானிடின்



**டெட்ராமெத்தில்குவானிடின்** (*Tetramethylguanidine*) என்பது HNC(N(CH<sub>3</sub>)<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாக்க் காணப்படும் இச்சேர்மம் ஒரு வலிமையான காரமாகும். குறிப்பாக அமீன்களைக் காட்டிலும் அதிக காரத்தன்மையை இது கொண்டிருக்கிறது . இது 1,1,3,3-டெட்ராமெத்தில்குவானிடின் என்றும் அழைக்கப்படுகிறது  

டெட்ராமெத்தில்தயோயூரியாவிலிருந்து கந்தக-மெத்திலேற்றமும் அமீனேற்றமும் செய்து டெட்ராமெத்தில்குவானிடின் தயாரிக்கப்படுகிறது. ஆனால் மாற்று தயாரிப்பு முறைகள் சயனோகென் அயோடைடிலிருந்து தொடங்குகின்றன  

## பயன்கள்

ஆல்க்கைலேற்ற வினைகளுக்கு உட்கருகவரியல்லாத வலிமையான காரமாக டெட்ராமெத்தில்குவானிடின் பயன்படுகிறது. 1,8-டையசாபைசைக்ளோ[5.4.0]அன்டெக்-7-யீன் மற்றும் 1,5-டையசாபைசைக்ளோ[4.3.0]நோன்-5-யீன் போன்ற விலையுயர்ந்த காரங்களுக்கு மாற்றாக இச்சேர்மம் பயன்படுத்தப்படுகிறது .
# பாலக்காட்டு மாதவன்



***பாலக்காட்டு மாதவன் (**Palakkattu Madhavan)* 2015ம் வருடம் தமிழ் மொழியில் வெளிவந்த நகைச்சுவைத் திரைப்படம். இத் திரைப்படம் குருவன்ன பஷீர் தயாரிப்பில், எம். சந்திரமோகன் திரைக்கதை, இயக்கத்தில் வெளிவந்தது. இத் திரைப்படத்தில் விவேக் மற்றும் சோனியா அகர்வால் முக்கிய வேடங்களிலும், ஷீலா கெளரவ வேடத்திலும் நடித்துள்ளனர்.  

## கதை சுருக்கம்
பாலக்காட்டு மாதவன் விவேக் ,சோம்பேறித்தனமான, பொறுப்பற்ற மனிதனாக உள்ளான். அவன் மனைவி லட்சுமி (சோனியா அகர்வால்), மாதவனை விட அதிகம் வருவாய் ஈட்டுபவராக உள்ளார். மாதவன் தான் பார்க்கும் வேலையை விட்டுவிடுகிறான். இதனால் வீட்டில் இருவருக்கும் சண்டை வருகிறது. பிறகு, மாதவன் வயதான பெண்மணி, பட்டு மாமியை ஷீலா வாடகைத் தாயாக வீட்டிற்கு அழைத்து வருகிறான். பட்டுமாமி மாதவனுக்கு பண உதவி செய்கிறாள். இதனால் ஏற்படும் குழப்பங்களை நகைச்சுவையுடன் இத் திரைப்படம் சித்தரிக்கிறது.  

பாலக்காட்டு மாதவன் கதாபாத்திரத்தின் பெயர் ஏற்கனவே தமிழில் வெளிவந்த "அந்த ஏழு நாட்கள்" திரைப்பட கதாபாத்திரத்தின் பெயரோடு ஒத்துப்போகிறது. 'அந்த ஏழு நாட்கள்' திரைப்படத்தில் கே. பாக்யராஜ் (நடிகர்) மற்றும் அம்பிகா (நடிகை) நடித்துள்ளனர். இது அக் கதாபாத்திரத்திற்கு கிடைத்த வெற்றியாகக் கருதப்படுகிறது.  

## நடிப்பு
- பாலக்காட்டு மாதவனாக விவேக்
- லட்சுமியாக சோனியா அகர்வால்
- பாட்டு மாமியாக ஷீலா
- உ. சந்தோஷ் குமாராக ராஜேந்திரன்
- கோகிலா மாமியாக ஆர்த்தி
- இமான் அண்ணாச்சி
- மனோபாலா
- சுவாமிநாதன்
- பாண்டு

## தயாரிப்பு

2014ம் ஆண்டு, சூன் மாதம் எம்.சந்திரமோகன் இயக்குநராகவும், சாஜீவ் தயாரிப்பிலும், விவேக் கதாநாயகனாக நடிக்க,இத் திரைப்படத்தின் வேலைகள் ஆரம்பிக்கப்பட்டது.  

## வரவேற்பு

"ஸிஃபி" *சிஃபி* பத்திரிகை, இத் திரைப்படத்திற்கு ஐந்துக்கு நான்கு புள்ளிகள் கொடுத்தது. மேலும் விவேக் வரும் காட்சிகளில் ரசிகர்கள் ஈடுபாட்டுடன் படத்தை ரசித்தனர் எனப் பாராட்டியது."டைம்ஸ் ஆஃப் இந்தியா" *தி டைம்ஸ் ஆஃப் இந்தியா* ஆங்கில நாளேடு பொதுவாக பாராட்டினாலும், திரைக்கதையில் தொய்வு உள்ளதை சுட்டிக்காட்டியது.  

இத் திரைப்படம் வெளியான முதல் நாள் வசூல் சென்னையில் ரூபாய் 8 லட்சம். இந்த வசூல் ஏமாற்றத்தை தந்தது. பாக்ஸ் ஆபிஸில் இத் திரைப்படம் ரூபாய் 1.2. கோடி வசூல் செய்தது.  

## இசை அமைப்பு

இத் திரைப்படத்திற்கு சிறீகாந்து தேவா இசை அமைத்துள்ளார். நடிகர் விவேக் எழுதிய "உச்சிமேல" எனத் தொடங்கும் பாடலை அனிருத் ரவிச்சந்தர் பாடியுள்ளார்.  

1. உச்சிமேல&nbsp;— அனிருத் ரவிச்சந்தர்
1. சந்தோசமே&nbsp;— ஸ்ரீராம் பார்த்தசாரதி
1. எப்படி இருந்தேன்&nbsp;— கங்கை அமரன்
1. கண்ணன் போல்&nbsp;— சர்முகி ராமன்
# வாத்தியார்



***வாத்தியார்*** (*Vaathiyaar*) 2006 நவம்பர் 11 ஆம் திகதி இயக்குநர் ஏ.வெங்கடேஷ் இயக்கத்தில் அர்ஜுன் மற்றும் மல்லிகா கபூர் நடிப்பில் டி. இமான் இசையமைப்பில் வெளியான தமிழ்த் திரைப்படம் ஆகும்.  

## கதைச்சுருக்கம்
துரை (அர்ஜுன்) நல்லது செய்யக்கூடிய தாதா. காவல்துறை துணை ஆணையர் ஈஸ்வரபாண்டியன் (பிரகாஷ்ராஜ்) மற்றும் ஒரு காவலர் (சத்யன்) துரையைக் கைது செய்ய தகுந்த நேரத்திற்காக காத்திருக்கின்றனர். துரை ஆதரவற்றவர்களுக்கான அனாதை இல்லம் நடத்துகிறார். அவருக்கு சுப்பிரமணி (மணிவண்ணன்) மற்றும் அய்யனார் (வடிவேலு) உறுதுணையாக உள்ளனர். துரையின் தாய்க்கு (சுஜாதா) துரையின் செயல்களில் விருப்பமில்லை. தொலைக்காட்சி நிருபரான அஞ்சலி துரையைக் காதலிப்பதற்காக அனாதை என்று பொய் சொல்லி அங்கு வருகிறார்.  

துரை இப்படி மாறுவதற்கு அவரது கடந்தகால வாழ்க்கையில் நடந்த மோசமான நிகழ்வே காரணமாகிறது. துரை (அண்ணாதுரை) நற்குணமும் நேர்மையும் கொண்ட பள்ளி ஆசிரியராக இருந்துள்ளார். அவர் பணியாற்றிய பள்ளியில் நடந்த தீவிபத்தில் அங்கு படித்த சிறுகுழந்தைகள் இறந்துவிடுகின்றனர். இதற்கு காரணமான அரசியல்வாதிகளையும் அதிகாரிகளையும் தட்டிக்கேட்க தாதாவாக மாறுகிறார். எங்கு தவறு நடந்தாலும் அதைத் தட்டிக்கேட்கிறார்.  

அந்த நகரத்தில் வெடிகுண்டு வைக்க ஒரு அரசியல்வாதி திட்டமிடுவது துரைக்குத் தெரியவருகிறது. அதிலிருந்து அந்த நகரத்தையும் மக்களையும் எப்படி காப்பாற்றுகிறார் என்பதே மீதிக்கதை.  

## நடிகர்கள்
- அர்ஜுன் - துரை (அண்ணாதுரை)
- மல்லிகா கபூர் - அஞ்சலி
- பிரகாஷ்ராஜ் - ஈஸ்வரபாண்டியன்
- வடிவேலு - அய்யனார்
- பிரதீப் ரவட் - நாச்சியார்
- மணிவண்ணன் - சுப்ரமணியன்
- சத்யன் - காவலர்
- சுஜாதா - துரையின் தாய்
- தேவன்
- தலைவாசல் விஜய் - பள்ளி ஆசிரியர்
- மனோபாலா - அய்யனாரின் தந்தை
- சிங்கமுத்து - அய்யனாருடைய தந்தையின் நண்பர்
- வெண்ணிற ஆடை மூர்த்தி - அஞ்சலியின் தந்தை
- மகாநதி சங்கர்- கூலிகன்
- தம்பி ராமையா
- எஸ்.என்.லட்சுமி
- சகீலா - "பப்பள பாப்பா" பாடலில் சிறப்புத்தோற்றம்
- அந்தாரா பிஸ்வாஸ் - ஒரு பாடலுக்கு நடனம்
- சுஜா வருணீ - ஒரு பாடலுக்கு நடனம்

## தயாரிப்பு
2006 ஆம் ஆண்டு ஏ.வி.எம் ஸ்டுடியோவில் இப்படத்தின் படப்பிடிப்பு துவங்கியது.  
நடிகை துலிப் ஜோஷி கதாநாயகியாக முதலில் நடிக்கத் துவங்கி பின் சில பிரச்சனைகள் காரணமாக நீக்கப்பட்டு மல்லிகா கபூர் கதாநாயகி ஆனார். பாடகர் பிளாசி ஒரு பாடலுக்கு ஆடினார். அர்ஜுன் வெடிகுண்டை செயலிழக்கச் செய்யும் காட்சி ஸ்ரீபெரும்புதூரில் 12 லட்ச ரூபாய் செலவில் படமாக்கப்பட்டது. ராஜ்குமார் என்ற உதவி இயக்குநர் தன்னுடைய கதையைத் திருடி ***வாத்தியார்*** திரைப்படத்தை எடுத்துள்ளதாக சென்னை காவல்துறை ஆணையரிடம் புகார் செய்தார். ஆனால் அர்ஜுன் " நான் யாருடைய கதையையும் திருடவேண்டிய அவசியமில்லை. வாத்தியார் கதை தன் சொந்தப் படைப்பு" என்று தன் மீதான குற்றச்சாட்டை மறுத்தார்.  

## வெளியீடு
இப்படத்தைத் தீபாவளியன்று வெளியாவதில் சில பொருளாதாரக் காரணங்களால் தாமதம் ஏற்பட்டது. இறுதியாக 2006 நவம்பர் 10ஆம் திகதி வெளியானது.  

## விமர்சனம்
ஆனந்த விகடன் : "பள்ளிகளை நடத்துவதில் இருக்கும் அலட்சியங்களையும், சட்ட மீறல்களையும் வெளிச்சம் போட்டுக் காட்ட நினைத்தது இயக்குநர் ஏ.வெங்கடேஷின் நல்ல முயற்சி" என்று பாராட்டி 38/100 மதிப்பெண் வழங்கியது.  

## இசை
இசையமைப்பாளர் டி.இமான்  
| 1 | என்னடி முனியம்மா | கார்த்திக், ப்ளாஸி | தபு சங்கர் |  |
| --- | --- | --- | --- | --- |
| 2 | எங்கோ பார்த்திருக்கிறேன் | டி.இமான் | தபு சங்கர் |  |
| 3 | தஞ்சாவூரு கோபுரமே | கார்த்திக், கல்யாணி | தபு சங்கர் |  |
| 4 | கைய வீசம்மா | டி.இமான், ஜோஷ்னா | பழனி பாரதி |  |
| 5 | பப்பல பாப்பா | அனுராதாஸ்ரீராம் | கலைக்குமார் | } |
# ஐதரசைடு



**ஐதரசைடுகள்** (*Hydrazides*) என்பவை கரிம வேதியியலில் ஒரு வகையான கரிமச் சேர்மங்களாகும். பொதுவான ஒரு வேதி வினைக்குழுவை இவை பகிர்ந்துகொள்கின்றன. இப்பகிர்வில் ஒரு நைட்ரசன் நைட்ரசன் சகபிணைப்புடன் நான்கு பதிலிகளைக் கொண்டிருக்கும். இவற்றில் E(=O)-NR-NR2றைந்தபட்சம் ஒரு அசைல் குழு இருக்கவேண்டும் . ஐதரசைடுகளுக்கான பொதுக் கட்டமைப்பு வாய்ப்பாடு E(=O)-NR-NR2 ஆகும். இங்குள்ள R'கள் பொதுவாக ஐதரசனாகத்தான் இருக்கும் . கார்போ ஐதரசைடுகள் (R-C(=O)-NH-NH2), சல்போ **ஐதரசைடுகள்** (*R-S(=O)2-NH-NH2*) மற்றும் பாசுபோனிக் டை ஐதரசைடுகள் (R-P(=O)(-NH-NH2)2 என்பவை பிற வகைகளாகும். தொடர்புடைய ஐதரசீன் சேர்மங்கள் அசைல் குழுக்களைப் பெற்றிருப்பதில்லை. பாரா-தொலுயீன்சல்போனைல் ஐதரசைடு போன்ற சல்போனைல் ஐதரசைடுகள் இவ்வகைச் சேர்மங்களில் மிகவும் முக்கியமான சேர்மங்களாகும். கரிம வேதியியலில் இவை சாப்பிரோ வினை மற்றும் எசுசென்மோசர்-தானாபி துண்டாக்கும் வினை போன்ற வினைகளில் இச்சேர்ம்ம் ஒரு பயனுள்ள வினையாக்கியாகப் பயன்படுகிறது . டோசில் குளோரைடை ஐதரசீனுடன் சேர்த்து வினைபுரியச் செய்து இவ்வினையாக்கியை தயாரிக்க முடியும் .  

= மேற்கோள்கள் ==
# வாளையார்


**வாளையார்** (*Walayar*) இந்தியாவின் கேரளாவின் பாலக்காடு மாவட்டத்தில் மற்றும் தமிழ்நாட்டின் கோயம்புத்தூர் மாவட்டத்தில் அமைந்துள்ள ஒரு எல்லை நகரமாகும். கேரளா - தமிழ்நாடு மாநிலங்களின் தணிக்கைச் சாவடிகள் இங்கு அமைந்துள்ளன. இது சேலம் - கொச்சி தேசிய நெடுஞ்சாலை 544 இல் பாலக்காட்டிலிருந்து 26 கிலோமீட்டர் தொலைவிலும், கோயம்புத்தூர் தொடருந்து நிலையத்திலிருந்து 27 கிலோமீட்டர் தொலைவிலும் மற்றும் கோவை சர்வதேச விமான நிலையத்திலிருந்து 37 கிலோமீட்டர் தொலைவிலும் அமைந்துள்ளது.  

## அமைவிடம்
வாளையார் ஒரு வளர்ந்து வரக்கூடிய சிறிய நகரம் ஆகும். இந்த இடம் தமிழக, கேரள எல்லைப்புறத்தில் அமைந்துள்ளது. இந்த இடம் வணிகவரித்துறை, போக்குவரத்துத் துறை மற்றும் ஆயத்தீர்வை ஆகியவற்றுக்கான சுங்கச்சாவடிகள் அமைந்துள்ளன. கேரளாவிற்கு அனுப்பப்படும் பெரும்பாலான சரக்குகள் இந்த வழியிலேயே செல்வதால் இந்த இடம் அதிக போக்குவரத்து நெரிசலுக்குப் பெயர் போன இடமாக விளங்குகிறது. ஆனால், தற்போது வலயார் முதல் வடக்கஞ்சேரி வரை தேசிய நெடுஞ்சாலையானது நான்கு வழிச்சாலையாக மாற்றப்பட்டுள்ளதாலும், சேவைச் சாலைகள் அமைக்கப்பட்டுள்ளதாலும் நிலைமை மாறியுள்ளது. மேலும், சரக்குந்துகளுக்கு சுங்கச்சாவடிகளுக்கு நுழையக்கூடிய இடத்திலிருந்து, வரி செலுத்தி வெளிவரும் வரையிலும் வாகனங்களுக்குத் தனியான பாதை அமைக்கப்பட்டுள்ளது. ஆகவே பயணிகள் வாகனங்கள் இடையூறின்றி செல்ல வழிவகை செய்யப்பட்டுள்ளது. தேசிய நெடுஞ்சாலை அகலப்படுத்தும் பணி 2015 ஆம் ஆண்டு முடிவுற்றது. இதர மாநிலங்களிலிருந்து வரும் பெரும்பாலான பயணிகள் வாகனங்கனான பேருந்துகள், மகிழ்வுந்துகள், சுற்றுலா வாகனங்கள் இந்த வழியிலேயே செல்கின்றன. வலயாரின் தொடருந்து நிலையமானது தேசிய நெடுஞ்சாலையிலிருந்து 100 மீட்டர் தொலைவில் அமைந்துள்ளது.
# கார்பசைடு


**கார்பசைடு** (*Carbazide*) என்பது RNH-NH(C=O)NH-NHR என்ற பொது வாய்ப்பாட்டால் விவரிக்கப்படும் ஒரு வேதி வினைக்குழுவாகும். கார்பானிக் அமிலத்தை ஐதரசீனுடன் சேர்த்து ஒடுக்க வினைக்கு உட்படுத்துவதன் மூலம் இதை வழிப்பெறுதியாக பெற இயலும். கார்போவைதரசைடு ஒரு எளிய கார்பசைடு ஆகும். பகுப்பாய்வு வினைப்பொருளாகப் பயன்படும் டைபீனைல்கார்பசைடு என்ற சேர்மமும் ஒரு பொதுவான கார்பசைடுக்கு உதாரணமாகும் .  

ஆறு இணைதிறன் கொண்ட நிலையில் குரோமியம் இருக்கும் ஆழ்ந்த நீல நிறத்தில் டைபீனைல்கார்பசைடு உருவாகிறது. இச்சேர்மத்தின் அகத்துறிஞ்சுத்திறன் குணக மதிப்பு 3400 ஆகும். அதாவது மிகக் குறைந்த அளவு குரோமியத்தைக் கூட கண்டறியவியலும் என்பது இதன் பொருளாகும். 25 மில்லி கரைசலில் உள்ள 25 மைக்ரோகிராம் அளவு கூட நிறமாலை சார்ந்த கருவிகளால் அறிய முடியும் அடர்த்தியான நிறத்தைத் தருகிறது. எனவே இதைவிடக் குறைவான அடர்த்தி கொண்ட குரோமியத்தைக் கூட கண்டறியலாம்.  

## தயோகார்பசைடு

கார்பசைடு அமைப்பில் கந்தக வரிசையொத்த சேர்மம் தயோகார்பசைடு எனப்படும். தயோகார்போவைதரசைடு எளிய தயோகார்பசைடுக்கு ஓர் எடுத்துக்காட்டாகும்.  

## கார்பசோன் மற்றும் தயோகார்பசோன்

பகுதியாக ஆக்சிசனேற்றம் செய்யப்பட்ட கார்பசைடு கார்பசோன் எனப்படும். இதனுடைய பொதுவாய்ப்பாடு R=NNH(C=O)NH-NHR. என்பதாகும். கார்பசோன் அமைப்பில் கந்தக வரிசையொத்த சேர்மம் தயோகார்பசோன் எனப்படும். டைதைசோன் எளிய தயோகார்பசோனுக்கு எடுத்துக்காட்டாகும்.
# லலிதா குமாரி


**லலிதா குமாரி** என்பவர் தென்னிந்தியத் திரைப்பட நடிகையாவார். இவர் நடிகர் சி. எல். ஆனந்தனின் மகளும், டிஸ்கோ சாந்தியின் சகோதரியும் ஆவார். இவர் *மனதில் உறுதி வேண்டும் (1987 திரைப்படம்)*, *புதுப்புது அர்த்தங்கள்*, *புலன் விசாரணை (திரைப்படம்)* and *சிகரம் (திரைப்படம்)* போன்ற படங்களில் நடித்துள்ளார்.  

## குடும்பம்
1994 -ல் நடிகர் பிரகாஷ் ராஜைத் திருமணம் செய்து கொண்டார். இவர்களுக்கு பூஜா, மேக்னா என மகள்களும், சித்து என்ற மகனும் உள்ளனர். 2004ல் சித்து இறந்தார். அதன்பின் 2009ல் பிரகாஷ் ராஜை விவாகரத்து செய்தார்.  

## திரை வாழ்க்கை
| Year | Film | Role | Language | Notes |
| --- | --- | --- | --- | --- |
| 1987 | *மனதில் உறுதி வேண்டும் (1987 திரைப்படம்)* | தமிழ் |  |  |
| 1988 | *வீடு மனைவி மக்கள்* | தமிழ் |  |  |
| 1989 | *புதுப்புது அர்த்தங்கள்* | தமிழ் |  |  |
| 1990 | *புலன் விசாரணை (திரைப்படம்)* | தமிழ் |  |  |
| 1990 | *உலகம் பிறந்தது எனக்காக* | தமிழ் |  |  |
| 1990 | *13-ம் நம்பர் வீடு* | ரேகா / பேய் | தமிழ் |  |
| 1991 | *சிகரம் (திரைப்படம்)* | தமிழ் |  |  |
| 1993 | *பார்வதி என்னை பாரடி* | தமிழ் |  |  |
| 1995 | ''நாடோடி மன்னன் | குயில் ஆத்தா | தமிழ் |  |
| 1995 | *மறுமகன்* | கண்ணம்மா | தமிழ் |  |
| TBD | *செல்வா (இயக்குநர்)* | தமிழ் | } |  |
# ஆவாபாய் பொமாஞ்சி வாடியா



**ஆவாபாய் பொமாஞ்சி வாடியா** (Avabai Bomanji Wadia, செப்டம்பர் 18, 1913 – ஜூலை 11, 2005): இலங்கையில் பிறந்த இந்திய சமூக செயல்பாட்டாளரும், எழுத்தாளரும் ஆவார். *தேசிய திட்டமிட்ட குழந்தை வளர்ப்பு அமைப்பு* என்ற அமைப்பை நிறுவியவர். மேலும் அரசு சாராத நிறுவனங்களின் மூலம் பாலியல் சுகாதாரம் மற்றும் குடும்பக் கட்டுப்பாடு பற்றிய விழிப்புணர்வுகளை ஏற்படுத்தி வருகிறார். 1971 ஆம் ஆண்டு இந்திய குடியரசின் நான்காவது உயரிய விருதான பத்மசிறீ விருது வழங்கி கௌரவிக்கப்பட்டார்.  

## வரலாறு
### இளமையும் கல்வியும்
ஆவாபாய் 1913, செப்டம்பர் பதினெட்டாம் நாள் அன்றைய பிரித்தானிய இலங்கையின் கொழும்பில் பிறந்தார். இவருடைய குடும்பம் இந்தியாவின் குஜராத் மாநிலத்தினைப் பூர்வீகமாகக் கொண்டது; மேலும் மிகவும் வசதியான, மேற்கத்தியக் கலாச்சாரத்தைப் பின்பற்றிய பார்சி மக்கள் இனத்தைச் சேர்ந்தது. ஆவாபாயின் தந்தை தோரப்ஜி முஞ்ச்செர்ஜி, கப்பல் அதிகாரியாகப் பணியாற்றினார்., இவருடைய தாயார் ஆரிஸ்வாலா மேத்தா இல்லத்தரசியாக இருந்தார். கொழும்பில் பள்ளிப்படிப்பைத் தொடங்கிய ஆவாபாய், 1928 இல் தனது பதினைந்தாம் வயதில் இந்திலாந்து சென்றார். அங்கு பிராண்ட்ஸ்பெரியில் உள்ள குவீன்ஸ் பார்க் கம்யூனிட்டி பள்ளியிலும், பின்னர் இலண்டனில் உள்ள கில்பர்ன் உயர்நிலைப்பள்ளியும் தனது படிப்பை முடித்தார்.  

1932 இல் சட்டம் பயின்ற ஆவாபாய் 1934 இல் *இன்ஸ் ஆஃப் கோர்ட்டில்* (நீதிமன்றம்) தன்னை ஒரு வழக்குரைஞராகப் பதிவுசெய்து கொண்டார். இவர் சட்டத்தேர்வை எழுதி வெற்றிபெற்ற முதல் இலங்கைப் பெண் ஆவார். 1936-1937 இல் இலண்டன் உயர்நீதிமன்றத்தில் ஒருவருடம் வழங்குரைஞராக பயிற்சிபெற்றார்.  

ஒரு சட்ட மாணவர் என்ற முறையில், அவர் பொதுநலவாய மாநாட்டிலும், சர்வதேச பெண்கள் கூட்டமைப்பு மாநாடுகள், பல்வேறு பேரணிகள் மற்றும் நிகழ்வுகளில் கலந்துகொண்டார். மகாத்மா காந்தி, முகமது அலி ஜின்னா, ஜவஹர்லால் நேரு ஆகிய இந்தியச் சுதந்திரப் போராட்டத்தில் பங்கு கொண்ட தலைவர்கள் இலண்டன் வந்திருந்த பொழுது, அவர்களை ஆவாபாய் நேரில் சந்தித்து கலந்துரையாடினார். இந்தத் தொடர்பின் காரணமாக, ஆவாபாய் இளநிலை வழக்குரைஞராகப் பணிபுரிய சில நிறுவனங்களுக்கு விண்ணப்பிக்கும் பொழுது அந்நிறுவனங்கள் இந்தனைக் காரணமாகக் கூறி அவரை நிராகரித்தன. பின்னர் இரண்டு வருடங்கள் கழித்து ஆவாபாய் இலண்டனில் இருந்து 1939 இல், தமது தாயகமான கொழும்பு திரும்பினார். அங்கு உச்சநீதி மன்றத்தில் பதிவுபெற்று வழக்குரைஞராக 1939 முதல் 1941 வரை பணியாற்றினார்.
# தோரணை (திரைப்படம்)


**தோரணை** (Thoranai) என்பது 2009 ஆம் ஆண்டில் தமிழில் வெளிவந்த சண்டை மற்றும் நகைச்சுவை தமிழ் திரைப்படம் ஆகும். *ஜி.கே. பிலிம் கார்பரேஷன்* சார்பில் விக்ரம் கிருஷ்ணா தயாரிக்க, சபா அய்யப்பன் இயக்கத்தில் வெளிவந்த இதில் விஷால், ஷ்ரேயா சரண் ஆகிய இருவரும் முன்னணிக் கதாபாத்திரங்களில் நடித்திருந்தனர். மேலும் சந்தானம், பொல்லாதவன் கிஷோர், அலி, பிரகாஷ் ராஜ் ஆகியோர் முக்கியக் கதாபாத்திரங்களில் நடித்துள்ளனர். இப்படம் ஒரே நேரத்தில் தமிழில் தோரணை என்ற பெயரிலும், தெலுங்கில் *பிஸ்தா* என்ற பெயரிலும் படமாக்கப்பட்டது. பின்னர், 2010 ல் *விஷால் கி குர்பான்* என்ற பெயரில் இந்தியில் மறு ஆக்கம் செய்யப்பட்டது.  

## கதைச் சுருக்கம்

குரு (கிஷோர்) மற்றும் தமிழரசன் , சூர்ய பிரகாஷ் (பிரகாஷ் ராஜ்) ஆகியோர் மற்றவர்களை பயமுறுத்தி அடாவடித்தனத்தில் ஈடுபடும் அடிதடி கும்பலைக் கொண்டு சென்னையில் இருக்கின்றனர். அவர்கள் நகரில் தங்களது ஆதிக்கத்தை நிலைநாட்ட ஒருவருக்கொருவர் போட்டி போட்டுக் கொண்டும் சண்டையிட்டும் வருகிறார்கள். மதுரையைச் சேர்ந்த முருகன் (விஷால்) ஒரு லட்சியத்தோடு சென்னை வருகிறான். இருபது வருடங்களுக்கு முன் வீட்டை விட்டு ஓடிப்போன தனது சகோதரனை தேடிக் கண்டு பிடித்து ஊர்த் திரும்புவதாக தனது தாயிடம் (கீதா) வாக்களித்துவிட்டு வருகிறான்.  

அவனது நண்பன் வெள்ளைச்சாமியின் (சந்தானம்) உதவி அவனுக்குக் கிடைக்கிறது. பின் குரு தான் தனது சகோதரன் எனத் தெரிகிறது. அவர்கள் இருவரும் எவ்வாறு சூர்யபிரகாசிடம் இருந்து தங்களைப் பாதுகாத்தனர் என்பது போன்று கதை அமைக்கப்பட்டிருக்கும்.  

## நடிப்பு

**தமிழ் பதிப்பு**  
- முருகனாக விஷால்
- இந்துவாக சிரேயா சரண்
- வெள்ளைச் சாமியாக சந்தானம்
- முக்கிய வில்லன் தமிழரசனாக பிரகாஷ் ராஜ்
- முருகனின் சகோதரன் குருவாக கிஷோர்
- மற்றும் பலர்.

## ஒலிப்பதிவு
| எண். | பாடல் | பாடியோர் | நீளம் (m:ss) | எழுதியோர் |  |
| --- | --- | --- | --- | --- | --- |
| 1 | "வெடி வெடி சரவெடி" | ரஞ்சித், நவீன் | 4:26 | விவேகா |  |
| 2 | "வா செல்லம்" | உதித் நாராயணன் | 5:07 | பா. விஜய் |  |
| 3 | "புடிச்சா" | விஜய் யேசுதாஸ், ஜனனி | 3:58 | கபிலன் |  |
| 4 | "பெலிகான் பறவைகள்" | ரஞ்சித் ராகுல், ரீட்டா, ஜெய் | 4:07 | வாலி |  |
| 5 | "மஞ்சச்சேலை மந்தாகினி" | திப்பு, சைந்தவி | 4:20 | பா. விஜய் | } |

## வரவேற்பு
பிகைன்ட்வுட் மற்றும் சிஃபி போன்ற வலைதளங்களில் இப்படம் பல்வேறு விமர்சனங்களை எதிர் கொண்டது.
# மாரியா கொலம்பகே



**ரொமந்தி மாரியா கொலம்பகே** (Romanthi Maria Colombage, மே 19, 1984) ஓர் இலங்கை அழகுராணியும், விளம்பர துறையைச் சேர்ந்தவரும், இலங்கையின் உலக அழகிப் பட்டம் பெற்றவரும் அவார். ஆடை வடிவமைப்பு வல்லுநரான கொலம்பகே சீனாவில் 2007 இல் நடைபெற்ற உலக அழகிப்போட்டியில், இலங்கையின் சார்பில் போட்டியிட்டு இலங்கை உலக அழகிப்பட்டம் வென்றார். கொலம்பகே இலங்கையின் மிகப் புகழ்பெற்ற விள்ம்பர அழகி ஆவார். ஐரோப்பா, ஆசியா ஆகிய நாடுகளில் ஆடை அலங்கார நிகழ்வுகளை நிகழ்த்தியுள்ளார்.  

## பின்னணி
கொலம்பகே இலங்கையின் கொழும்பில் பிறந்தவர். இவருக்கு ராப்தி என்ற ஒரு சகோதரி உள்ளார். கொழும்பில் ஹோலி ஃபேமிலி கான்வெண்டில் படிப்பைத் தொடங்கிய இவர் தனது 18 ஆம் வயதில் ஆடை வடிவமைப்பில் பட்டயக் கல்வியை முடித்தார். தனது இருபத்தொன்றாம் வயதில் சந்தைப்படுத்துதலில் பட்டயக் கல்வி பெற்றார். பின்னர் இங்கிலாந்தின் கார்டிஃப்-இல் உள்ள வேல்ஸ் பல்கலைக்கழகத்தில் வணிக நிர்வாகம் மற்றும் மேலாண்மையில் முதுகலைப் பட்டம் பெற்றார்.  

தனது பதினேழாம் வயதில் ஒரு நடன அமைப்பாளாரின் வேண்டுகோளுக்கிணங்கி, கொழும்பில் ஓர் ஆடை அலங்கார நிகழ்வில் கலந்துகொண்டார். அதன் பின்னரே ஐரோப்பிய ஆசிய நாடுகளில் நடைபெற்ற நிகழ்ச்சிகளில் பங்குகொள்ளத் தொடங்கினார். 2003 இல் இலங்கையின் குறிப்பிடத்தக்க ஆடை அடையாளப் பெயர்களுள் ஒன்றான “பெல்லூசி” என்ற நிறுவனம் வடிவமைக்கப்பட்ட படைப்புகளில் முக்கிய பங்காற்றினார். இது வால்ட் டிஸ்னி நிறுவனம் மற்றும் ஹால்மார்க் வடிவமைப்புகளுக்குப் பெயர்பெற்ற, ரோஷன் பெரேரா என்பவருடைய நிறுவனமாகும். ஆடை வர்த்தகத்தைப் பல்வகைப்படுத்துவதில் கொலம்பகே ஒரு கருவியாக இருந்து செயல்பட்டார்.  

## பணி
கொலம்பகே இந்தியா மற்றும் இலங்கையில் பல்வேறு புகைப்படமெடுக்கும் நிகழ்வுகளில் கலந்துகொண்டார். இவருடைய பதினெட்டாம் வயதில் துபாய், பாக்கிஸ்தான் ஆகிய நாடுகளில் வடிவழகுகாக கலந்துகொண்டு திரும்பினார்.பின்னர் ஜெர்மனி, லண்டன், பாரிஸ் ஆகிய இடங்களில் அலங்கார நடை பயின்று மேடைகளில் தோன்றினார். மேலும் சிங்கப்பூர், தாய்லாந்து, சீனா ஆகிய நாடுகளுக்கும் சென்றார். விரைவிலேயே தன்னுடைய பெயரை நிலைநாட்டி தாயகமான இலங்கையின் சார்பில் அழகிப்போட்டியில் கலந்துகொண்டார். 2007 இல் உலக அழகிப்போட்டியில் இலங்கையின் சார்பில் கலந்துகொண்டு இலங்கையின் உலக அழகிப் பட்டம் சூட்டப்பெற்றார்.  

2008 இல் இந்தியாவில் கர்நாடக மாநிலம் பெங்களூருரைச் சேர்ந்த பிரசாத் பிட்டப்பா தனது நிறுவனத்திற்கான வடிவழகுகிற்காக நடிக்க இவரை அனுகினார். 2008 இல் அவருடைய *அபஹரன்* நகைக்கடைக்கான பெங்களூரின் புதியமுகமாக கொலம்பகே தேர்ந்தெடுக்கப்பட்டார். அதன் பின்னர் இவர் இந்தியாவிலேயே ஆறு மாதங்கள் தங்கியிருந்து வடிவழகு செய்தார். 2008, 2009 களில் கொலம்பகே இலங்கையின் கொழும்பு நகைக்கடைகளின் விளம்பர அழகியாகத் தோன்றினார். 2010 புத்தி பத்தீக் என்ற நீச்சலுடை நிறுவனத்தின் பத் டங்களில் இடம்பிடித்தார். *நேஷன் ட்ரஸ்ட் பேங்க், சிங்கர், ஆசியன் அலையன்ஸ் காப்பீடு* ஆகிய நிறுவன விளம்பரஙகளில் தோன்ற கொலம்பகே ஒப்பந்தம் செய்யப்பட்டுள்ளார்.  

## வாழ்க்கை
கொலம்பகே *கியான் விஜெ*சின்ஹா என்ற இலண்டன் வங்கியாளரை ஜூலை 10, 2010 இல் மணந்தார். இவர்களுடைய திருமணம் மவுண்ட் லெவினியாவில் தாமஸ் தேவலயத்தில் நடைபெற்றது. அங்குள்ள தனியார் கடற்கரையில் உள்ள மவுண்ட் லெவினியா விடுதியில் இவர்களுடைய திருமண வரவேற்பு நிகழ்வு நடைபெற்றது. தற்பொழுது இவர் தனது கணவருடன் இலண்டனில் வசித்து வருகிறார்.
# மருமகன் (திரைப்படம்)


***மருமகன்*** என்பது 1995ல் வெளிவந்த தமிழ்த் திரைப்படமாகும். இதனை மணிவாசகம் எழுதி இயக்கியிருந்தார். தேவா இசையமைத்திருந்தார் இத்திரைப்படம் 7 ஜுலை 1995 ல் வெளிவந்தது.  

## நடிகர்கள்

- கார்த்திக் - தங்கராசு
- மீனா - மஞ்சுளா
- ராதாரவி - மயில்சாமி கவுண்டார்
- நாகேஷ்
- கவுண்டமணி - கோவிந்தசாமி
- செந்தில்
- மனோரமா- தாயம்மா
- ஆர். சுந்தர்ராஜன் - முனியாண்டி
- பொன்னம்பலம்
- குமரிமுத்து - ஆறுமுகம்
- கோகிலா
- லலிதா குமாரி கண்ணம்மா
- பெரிய கருப்பு தேவர்
# திலானி ஏக்கநாயக்க



**திலானி அசோகமாலா ஏக்கநாயக்க** (*Dilhani Ashokamala Ekanayake*, (; பிறப்பு;மார்ச் 4, 1970) இலங்கையைச் சேர்ந்த விருதுபெற்ற திரைப்பட நடிகையும் தொலைக்காட்சி நாடக நடிகையும் ஆவார். பாலிவுட் படங்களின் கடுமையான போட்டி மற்றும் தொலைக்காட்சி நிகழ்ச்சிகளின் எழுச்சி ஆகியவற்றால் சிங்களத் திரைப்படத்துறை கடுமையான சரிவைச் சந்தித்த போதும், சிங்களத் திரையுலகில் தனக்கென ஓரிடத்தைத் தக்கவைத்த நடிகைகளுள் ஏகநாயக ஒருவராவார். இவர் இலங்கையின் ஸ்ரீதேவி என அறியப்படுகிறார்.  

## தொலைக்காட்சி நடிப்பு
திரைப்படங்களில் நடித்துக்கொண்டிருக்கும் பொழுதே இவர் தொலைக்காட்சி நாடகங்களிலும் தனது நடிப்பை வெளிப்படுத்தி தொலைக்காட்சி நட்சத்திரமாகவும் விளங்கினார். மாயா ரங்கா, சுவர்ன கிங்கிணி, மீதுமா ஆகிய தொலைக்காட்சி நாடகங்களில் தனித்துவமான இவரது நடிப்பு அனைவராலும் பேசப்பட்டது. இலங்கையின் திரை நட்சத்திர விழாவான *ரிடீ ரேயாக்* என்ற விழாவில் இவர் முக்கிய கதாபாத்திரமேற்று நடித்தார். இந்நிகழ்ச்சி இலங்கையில் ஆண்டுக்கொருமுறை நிகழும் புகழ்பெற்ற நிகழ்ச்சியாகும். ரன்வீரு ரியல் ஸ்டார், மெகாஸ்டார், ஆகிய நிகழ்ச்சிகளில் நடுவராக இருந்தார். தற்பொழுது *தவாலா தூவீலி*, *தேவியா சுகாலா* ஆகிய தொலைக்காட்சி நாடகங்களில் நடித்து வருகிறார். இவர் லக்ஸ் சோப்பின் விளம்பரத் தூதுவர் ஆவார்.  

## திரைப்படத்துறை
1989இல் திரைப்படத்துறையில் நுழைந்த ஏக்கநாயக்க நடித்த முதல் படம் யாஸ்பாலித நாணயக்காரா என்பவரின் இயக்கத்தில் வெளிவந்த தெதுன்ன சாமநாளியக் என்ற படமாகும். 2005 இல் இலங்கையில் நடைபெற்ற சரசவ்விய திரைப்பட விழாவில் , சரசவ்விய விருதுக்கான சிறந்த நடிகை விருது பெற்றார். மேலும் *மேக வாம் அதா, சுலங்கா, மே மேக சந்தை, சூடு காலு சாகா ஆளு, பேம் கேக்குல, மாயா ரங்கா* (தொலைக்காட்சி நாடகம்), சமீபத்திய தொலைக்காட்சி நிகழ்ச்சியான *தாவாலா தூவாலி* ஆகியவற்றில் ஏக்கநாயக்க தனது சிறப்பான நடிப்பை வெளிப்படுத்தியுள்ளார். தொடக்கத்தில் வணிக ரீதியான படங்களில் நடித்தார். இவருடைய நடனமாடும் திறமையும், புன்னகையும் ரசிகர்களைக் கவர்ந்தது. இவர் இலங்கையின் ஸ்ரீதேவி என அறியப்படுகிறார். *அசோக* *ஹந்தகமா* என்பவரின் *மீ மக சண்டை* என்ற படத்தில் இவர் தமிழ்ப் பெண் கதாப்பாத்திரமேற்று மாறுபட்ட வேடத்தில் தன் நடிப்பை வெளிப்படுத்தினார் .  

## மேற்கோள்
# பாட்டுக்கு நான் அடிமை


**பாட்டுக்கு நான் அடிமை** (*Paattukku Naan Adimai*) என்பது 1990 இல் வெளிவந்த இந்திய தமிழ் திரைப்படமாகும். இதனை சண்முகப்பிரியன் இயக்கியிருந்தார். இதில் ராமராஜன், ரேகா, குஷ்பூ போன்றோர் முக்கிய கதாபாத்திரங்களில் நடித்திருந்தனர்.  

## நடிகர்கள்

- ராமராஜன்
- ரேகா
- குஷ்பூ
- ரவிச்சந்திரன்
- கவுண்டமணி
- செந்தில்
- மனோரம்மா
- சுலோச்சனா
- ரூபா
- கிரிஸ்
- அருண்
- ஆனந்த் ராஜ்
- லிவிங்ஸ்டன்
- பாண்டு
- டிஸ்கோ சாந்தி

## இசை
இத்திரைப்படத்திற்கு இளையராஜா இசையமைத்திருந்தார்.  

| 1 | "தாலாட்டு கேட்காத ஆள்" | மனோ | பொன்னடியான் | 04:35 |  |
| --- | --- | --- | --- | --- | --- |
| 2 | "பூவே பூவே" | மலேசியா வாசுதேவன், கே. எஸ். சித்ரா | கங்கை அமரன் | 04:30 |  |
| 3 | "கண்ணம்மா... கெட்டாலும் சேரு" | மலேசியா வாசுதேவன் | கங்கை அமரன் | 04:34 |  |
| 4 | "புள்ளி வச்ச" | மலேசியா வாசுதேவன் | கங்கை அமரன் | 04:33 |  |
| 5 | "யார் பாடும் பாடல்" | மலேசியா வாசுதேவன், எஸ். ஜானகி | கங்கை அமரன் | 05:33 |  |
| 6 | "பாட்டுக்கு ஜோடியா" | மலேசியா வாசுதேவன், கே. எஸ் . சித்ரா | கங்கை அமரன் | 05:41 |  |
| 7 | "அத்தி மரக்கிளி" | மலேசியா வாசுதேவன் | கங்கை அமரன் | 04:45 | } |
# ஜெசிமா இஸ்மாயில்



தேசபந்து **ஜெசிமா இஸ்மாயில்** (பிறப்பு 1935) இலங்கையை சேர்ந்த கல்வியாளர், ஒலிபரப்பாளர் மற்றும் சமூக ஆர்வலரும் ஆவார். இவர் மனித உரிமை வழக்கறிஞராக சேவையாற்றியுள்ளார். கல்வி, மனித உரிமை, ஒலிபரப்பு ஆகிய துறைகளில் பல உயர் பதவிகளை வகித்துள்ளார். முஸ்லிம் மகளிர் ஆராய்ச்சி மற்றும் நடவடிக்கை மன்றம் எனும் அமைப்பின் நிறுவனரும், இலங்கை முஸ்லிம் பெண்கள் மாநாட்டின் தலைவரும் ஆவார். இவர் நாட்டின் முக்கிய பிரச்சினைகள், இளைஞர் எழுச்சி, பெண் உரிமைகள், சமாதானம் மற்றும் ஜனநாயகம் ஆகியவைகளை பற்றி உரையாற்றியுள்ளமை குறிப்பிடதக்கது. 1989 ஆம் ஆண்டு இலங்கையின் மூன்றாவது உயரிய கௌரவமான  தேசபந்து விருது வழங்கப்பட்டு கௌரவிக்கப்பட்டார். ஜெசிமா இலங்கை முஸ்லிம் சமூகத்தின் மத்தியில் சிறந்த முன்மாதிரி பெண்ணாகத் திகழ்கின்றார்.  

## வாழ்க்கை வரலாறு
ஜெசிமா இஸ்மாயில் 1935 ஆம் ஆண்டு அம்பாறை மாவட்டத்தில் கல்முனை பிரதேசத்தில் இருந்து சுமார் இரண்டரை மைல் தொலைவில் அமைந்துள்ள சாய்ந்தமருது என்ற கிராமத்தில் பிறந்தார். இவரின் தந்தை நீர்ப்பாசான பொறியியளாரும் ,தாய் இல்லத்தரசியுமாவார். இவரது பாட்டனார் பள்ளிவாயில் அறங்காவலராகப் பணியாற்றியுள்ளார்.  

ஜெசிமா பழமைவாத குடும்பப் பின்னணியை கொண்டவர். ஆனால் அவரது தந்தை அவருக்கு கல்வியை தொடர ஊக்கமளித்தார். கொழும்பில் *புனித பிரிட்ஜெட்* *கன்னிமாடத்தில்* இல் கல்வி கற்றார்.  

ஜெசிமாவின் தாய்வழி குடும்பத்தின் உள்ளூர் அரசியலில் ஈடுபட்டிருந்தனர். அவரின் தாய் தேர்தல் காலங்களில் வாக்குபதிவு முகவராக பணியாற்றியுள்ளார்.  

ஜெசிமா பேராதனை பல்கலைக்கழகத்திலும், சிலோன் பல்கலைகழகத்திலும் 1955 ஆம் ஆண்டு தனது 20வது வயதில் பட்டம் பெற்றார்.  

## பணி
சிலோன் பல்கலைக்கழகத்தில் 1955 ஆம் ஆண்டு பட்டம் பெற்றபின் கல்வி, மனித உரிமை, ஒலிபரப்பு ஆகிய துறைகளில் பணிபுரிந்தார். தேவி மகளிர் வித்தியாலயத்தில் அதிபர் கலாநிதி. விமலா டி சில்வா அவர்களின் வழிகாட்டலில் கடமையாற்றினார். பின்பு கனடா சென்று மெக்கில் பல்கலைக்கழகத்தில் முதுகலைப் பட்டம் பெற்றார். முதுகலை டிப்ளோமாவை அவுஸ்ரேலியா சிட்னி பல்கலைகழகத்தில் பூர்த்தி செய்தார்  

ஜெசிமா 32 வருட காலமாக கல்வி கற்பித்தலில் ஈடுபட்டிருக்கிறார். முஸ்லிம் பெண்கள் கல்லூரியில் அதிபராக 1975 - 1988 வரை சுமார் 13 வருடங்கள் கடமையாற்றியுள்ளார்.  

1980ஆம் ஆண்டு இலங்கை ஒலிபரப்பு கூட்டுத்தாபனத்தின் முதல் பெண் தலைவராக நியமிக்கப்பட்டார்.  

2009ஆம் ஆண்டு முள்ளிவாய்கால் குண்டு வெடிப்புகள் தொடர்பாக அறிக்கைகளை சமர்ப்பிக்கும் குழுவில் உறுப்பினராக நியமிக்கப்பட்டார்.  

இலங்கை முஸ்லிம் பெண்கள் மாநாட்டின் நிறுவனர் ஆவார். மேலும் இவர் கிழக்கு பல்கலைக்கழகத்தின் முன்னாள் துணை வேந்தராக சேவையாற்றியுள்ளார்.  

இலவசமான மற்றும் நேர்மையான தேர்தல்களுக்கு மக்கள் நடவடிக்கைகள் எனும் அமைப்பின் தலைவரும் ஆவார்.  

## தனிப்பட்ட வாழ்க்கை
ஜெசிமா இஸ்மாயில் பேராசிரியர் *மஹ்ரூப் இஸ்மாயிலை* திருமணம் முடித்தார். பேராசிரியர் மஹ்ருப் இஸ்மாயில் 13 சூன் 2016 இல் தனது 85ம் வயதில் காலமானார்.
# சுலக்சனா (நடிகை)



**சுலக்சனா** (*Sulakshana*, பிறப்பு: 01 செப்டம்பர், 1965) என்பவர் இந்திய திரைப்பட மற்றும் தொலைக்காட்சி நடிகையாவார். இவர் செப்டம்பர் 1, 1965 ஆம் ஆண்டு பிறந்தவர். இவர் தென்னிந்திய மொழிகளான தமிழ், மலையாளம், தெலுங்கு மற்றும் கன்னட மொழிகளில் நடித்துள்ளார். காவியத் தலைவி திரைப்படம் மூலம் இரண்டரை வயதிலிருந்து நடிக்கத் தொடங்கினார். 1980 இல் *சுபோதையம்* என்ற தெலுங்குப் படத்தில் நடிகர் சந்திர மோகனோடு இணைந்து நடித்தார். இவர் தூறல் நின்னு போச்சு என்னும் திரைப்படம் மூலமாக தமிழில் அறிமுகமானர். இவர் 450க்கும் மேற்பட்ட திரைப்படங்களில் நடித்துள்ளார்.  

## குடும்பம்
ம. சு. விசுவநாதன் மகனான கோபிகிருஷ்ணன் என்பவரை திருமணம் செய்து கொண்டார். இவர்களுக்கு மூன்று மகன்கள் உள்ளனர்.  

## ஆதாரங்கள்
# ரௌத்ரம் (தொலைக்காட்சித் தொடர்)



**ரௌத்ரம்** இது ஒரு சிங்கப்பூர் நாட்டு மர்மம் கலந்த திரில்லர் தமிழ்மொழி தொலைக்காட்சி தொடர் ஆகும். இந்த தொடரை 'வேல் முருகன்' என்பவர் இயக்க மதியழகன், சாமினி சந்துரு, மகேஸ்வரி, விக்னேஷ் வரதராஜன், கதிரவன், மகேஷ் சந்திரதாஸ் ஆகியோர் முதன்மை கதாபாத்திரத்தில் நடித்துள்ளார்கள்.  

இந்த தொடர் சனவரி 16, 2019 முதல் வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி ஒளிபரப்பாகி 23 அத்தியாங்களுடன் நிறைவு பெற்றது.  

## நடிகர்கள்
- மதியழகன் - சக்கரவர்த்தி
- மகேஷ் சந்திரதாஸ்
- சாமினி சந்துரு
- மகேஸ்வரி
- விக்னேஷ் வரதராஜன்
- கதிரவன்
- ஹாரன் பிஜய்
- திவ்யா
- ஹரி கிருஷ்ணன்
- துர்கா லிங்கேஸ்வரன்
- அசுரா நாஜிவ்
- கமலநாதன்
- கலையரசி
- கார்த்திக் ஜெயராம்
- சஜினி
# இசுக்காண்டியம் நைட்ரேட்டு


**இசுகாண்டியம்(III) நைட்ரேட்டு** (Scandium(III) nitrate) என்பது Sc(NO<sub>3</sub>)<sub>3</sub> என்ற மூலக்கூற்று வாய்ப்பாட்டை உடைய அயனிச் சேர்மம் ஆகும். இது மற்ற அனைத்து நைட்ரேட்டுகளையும் போல ஓர் ஆக்சிசனேற்றியாகும். இச்சேர்மம் ஒளியியல் பூச்சுகளிலும், மின்னணுவியல் சாதனங்களில் மேல்பூச்சாகவும் பயன்படுகிறது,  
## தயாரிப்பு
இசுக்காண்டியம் நைட்ரேட்டை இசுக்காண்டியம் உலோகத்துடன் டைநைட்ரசன் டெட்ராக்சைடு சேர்மத்தைச் சேர்த்து வினைபுரியச் செய்து தயாரிக்கலாம்.  

:Sc + 3 N<sub>2</sub>O<sub>4</sub> → Sc(NO<sub>3</sub>)<sub>3</sub> + 3 NO  

இசுக்காண்டியம் குளோரைடு மற்றும் டைநைட்ரசன் பென்டாக்சைடுக்கு இடையிலான வினையின் மூலமும் நீரற்ற வடிவத்தைப் பெறலாம். இசுக்காண்டியம் ஐதராக்சைடு மற்றும் நைட்ரிக் அமிலத்திற்கு இடையிலான வினையிலிருந்து நான்கு நீரேற்றைப் பெறலாம்.